Da statsledere fra hele verden, herunder Danmarks Statsminister, Helle Thorning-Schmidt, søndag marcherede arm i arm gennem Paris' gader i fordømmelse af terrorangrebet mod Frankring, undrede det mange, at Barack Obama ikke var dukket op.

Den amerikanske præsident har da også siden været ude at undskylde sin manglende tilstedeværelse.

Spørger man derimod den ortodokse jødiske avis HaMevaser, var Helle Thorning-Schmidt dog slet ikke en del af den symbolske march.

Sammen med den tyske kansler Angela Merkel og Paris' borgmester Anne Hidalgo er Helle Thorning-Schmidt ganske enkelt blevet klippet ud af avisens forside-billede fra Paris. Det skriver The Week.

https://twitter.com/KevinDubouis/status/554786052632612864

Ikke første gang avisen sletter kvinder

Med til historien hører dog også, at det er normal skik at retouchere kvinder væk fra avisens sider.

På billederne fra Paris er Angela Merkel og Anne Hidalgo således fjernet helt, mens Helle Thorning, med undtagelse af en venstre-arm, er klippet ud af billederne.

Læs også : BILLEDER 700.000 gik på gaden for terrorofre

Og også andre prominente kvinder har været en tur gennem saksen hos den jødiske publikation. Da nogle af USAs tungeste politiske ledere i 2011 var samlede i Det Hvide Hus for at overvåge den militære aktion, der tog livet af terror-lederen Osama Bin Laden, fjernede avisen således USAs daværende Udenrigsminister, Hillary Clinton, fra det officielle billede.

https://twitter.com/Sencosonic/status/543428116052717568